armvectores/hy_wikipedia_2023 huggingface dataset:
Երաժշտական ձայն

Երաժշտական ձայն,

բազմաձայն երաժշտական հյուսվածքում ամեն մի առանձին մեղեդիական գիծը։ Ձայնագծերի ամբողջությունը կազմում է ստեղծագործության ֆակտուրան։ Հոմոֆոնիկ երաժշտության մեջ, որպես կանոն, ձայներից մեկը (հաճախ՝ վերևինը) առաջատարն է, պոլիֆոնիկ երաժշտության մեջ բոլոր ձայները համազոր են։
Նվագախմբային կամ երգչախմբային պարաիտուրում առանձին գործիքի նվագամասը կամ ձայնախմբի երգամասը։
Վոկալ-գործիքային ստեղծագործության երգամասը։
Մարդու ձայնային ապարատի միջոցով արտաբերվող երաժշտական հնչյունները։ Երգչական կամ մշակված ձայնը մարդկային ձայնի հարմարեցումն է պրոֆեսիոնալ օգտագործման համար։ Բնորոշվում է տեմբրի գեղեցկությամբ, հնչեղությամբ, ճկունությամբ։ Երգչական ձայները դասակարգվում են ըստ բարձրության, ձայնածավալի և տեմբրի։ Տարբերում են երգչական ձայնիի 6 հիմնական տեսակ, սոպրանո, մեցցո-սոպրանո, կոնտրալտո, տենոր, բարիտոն, բաս։
Ցիխևդավի

Ցիխևդավի (վրաց.՝ ციხევდავი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Դուշեթից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 88 մարդ։


== Ծանոթագրություններ ==
Չափիչ կամրջակ

Չափիչ կամրջակ՝ դիմադրությունների, ունակությունների, ինդոլկտիվությունների և այլ էլեկտրական մեծությունների չափման համար օգտագործվող էլեկտրական շղթա, որի աշխատանքը հիմնված է չափվող մեծությունը նմուշայինի հետ համեմատելու մեթոդի վրա։ Հաստատուն հոսանքի չափիչ կամրջակի պարզագույն սխեման, ակտիվ դիմադրությունների չափման համար, տրված է նկարում։ Մուտքի Ա և Բ սեղմակներին տալիս են սնման լարում (հոսանք), իսկ ելքի Գ և Դ սեղմակներին միացնում զրոյական ինդիկատորը կամ չափիչ սարքը։ Կարգավորելով մեկ կամ մի քանի փոփոխական դիմադրություններ, հասնում են պոտենցիալների հավասարության Գ և Դ կետերում։ Կայունացման պահը որոշում են զրոյական ինդիկատորով, որը ցույց է տալիս հոսանքի բացակայությունը չափիչ անկյունագծում։ Հավասարակշռված չափիչ կամրջակի համար Ri*R4=R2*R3 (հավասարակշռության պայման)։ R* դիմադրության չափման համար այն միացնում են որեէ դիմադրության փոխարեն և որոշում Rx=(R2*R3)/R4 առնչությունից։ Քարաբազուկ միաթև չափիչ կամրջակները կիրառում են R≥1 օհմ էլեկտրական դիմադրության չափման համար։ 1 մկօհմ-ից 1 օհմ դիմադրությունների չափման համար կիրառում են երկբազուկ կամ բազմաբազուկ չափիչ կամրջակներ, որոնք չափում են դիմադրություններ 1 մկօհմ-ից մինչև 1 մօհմ, ±0,002% սխալանքով։
Հաստատուն հոսանքի միաթև կամրջակի էլեկտրական սխեման՝ E-հոսանքի աղբյուր, Գ-գալվանամետր ԱԳ, ԳԲ, ԲԴ, ԴԱ կամրջակի բազուկներ, Rx—չաՓվող դիմադրություն, R2, R3․ R4— տրամաչափված տեղակայման դիմադրություններ փոխինդուկտիվության չափման համար կիրառում են Փոփոխական հոսանքի չափիչ կամրջակներ։ Վերջինիս սկզբունքային սխեման նման է նկարում բերվածին, այն տարբերությամբ, որ այստեղ կամըրջակի յուրաքանչյուր բազուկ պետք է ունենա ինդուկտիվություն, ունակություն և դիմադրություն։ Փոփոխական հոսանքի չափիչ կամրջակի հավասարակշռման կարելի է հասնել կարգավորելով ոչ թե մեկ, այլ երկու տարրեր։ Հաստատուն հոսանքի չափիչ կամրջակի համար, որպես զրոյական ինդիկատոր ծառայում է մագնիսաէլեկտրական գալվանամետրը, իսկ փոփոխական հոսանքի չափիչ կամրջակի համար՝ թրթռավոր գալվանամետրը, հեռախոսը, սլաքավոր ցուցիչով կամ էլեկտրոնաճառագայթային խողովակով էլեկտրոնային ինդիկատորը։
Ալա Մեծ խան

Ալա Մեծ խան, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Դատվան-Բիթլիս ճանապարհին։
1890-ական թվականների ինքնապաշտպանական կռիվների ժամանակ այստեղ մարտեր է վարել զորավար Անդրանիկը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սոլդատովո (գյուղ, Գադյաչի շրջան)

Սոլդատովո (ուկրաիներեն՝ Солдатове), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1907 թվականին։
2001 թվականի տվյալներով Սոլդատովո գյուղում բնակվում էր 25 մարդ։ Բնակավայրը զբաղեցնում է 0,705 կմ² տարածք։ Բնակչության խտությունը կազմում էր 35,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կվիրիկեծմինդա

Կվիրիկեծմինդա (վրաց.՝ კვირიკეწმინდა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Ամբրոլաուրից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 34 մարդ։


== Ծանոթագրություններ ==
Կոնստրուկտիվ տրամաբանություն

Կոնստրուկտիվ տրամաբանություն, ինտուիցիոնիստական տրամաբանություն, տրամաբանական համակարգ, կոնստրուկտիվ մաթեմատիկայի հիմքը։ Կոնստրուկտիվ տրամաբանությունը ընդհանրացնում և կարգավորում է այն եղանակները, որոնց միջոցով որևէ կոնստրուկտիվ խնդրի լուծումը հանգեցվում է այլ կոնստրուկտիվ խնդիրների լուծման։
Կոնստրուկտիվ տրամաբանությունը գործնականում օգտակար է, քանի որ դրա սահմանափակումները արտադրում են ապացույցներ, որոնք գոյություն ունեն, դարձնելով այն ավելի հարմար ուրիշ մաթեմատիկական կոնստրուկտիվիզմի համար։ Այլապես ասած սա նշանակում է, որ եթե դու ունես կոնստրուկտիվ ապացույց, որ խնդիրը կա, դու կարող ես այդ կոնստրուկտիվ ապացույցը դարձնել ալգորիթմ, դրա օրինակը գեներացնելու համար։
Կոնստրուկտիվ տրամաբանության սկզբունքները տվել է Լեյտզեն Բրաուերը, ձևական հաշիվները սահմանել են Արենդ Հեյթինգը, Վ. Ի. Դլիվենկոն, Անդրեյ Կոլմոգորովը, տրամաբանա-մաթեմատիկական համակարգերը հետազոտել են Կուրտ Գյոդելը, Ս. Կ. Կլինին, Անդրեյ Մարկովը, Ն. Ա. Շանինը։
Ասույթները կոնստրուկտիվ տրամաբանությունում դիտարկվում են մաթեմատիկական կառուցումների կամ հաշվարկումների տեսակետից, ասույթը ճշմարիտ է, եթե նրա մեջ նշված կառուցումները կամ հաշվարկումները իրացնելի են և տալիս են նշված արդյունքը։ Նման սկզբունքների համաձայն կոնստրուկտիվ տրամաբանությունում սահմանվում են →, ∧, ∨, ⊥, ∃, ∀ տրամաբանական գործողությունները։ Կոնստրուկտիվ տրամաբանությունում օրենքները և օրինաչափություններն այլ են, քան ավանդական դասական տրամաբանությունում։
Թոյիրեկ

Թոյիրեկ, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։
XX դարի սկզբին ուներ 51 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոսովոյի ֆուտբոլի երիտասարդական հավաքական

Կոսովոյի ֆուտբոլի մինչև 21 տարեկանների  ազգային հավաքական ( ալբ․՝ Kombëtarja e futbollit të Kosovës nën 21 vjeç, սերբ.՝ Фудбалска репрезентација Косова до 21. године), հանդիսանում է Կոսովոյի ազգային մինչև 21 տարեկանների ֆուտբոլի հավաքականը և վերահսկվում է Կոսովոյի ֆուտբոլի ֆեդերացիայի կողմից։


== Պատմություն ==
2013 թվականի փետրվարի 6-ին ՖԻՖԱ-ն թույլ տվեց միջազգային ընկերական խաղեր խաղալ այլ անդամ հավաքականների դեմ։


== Մրցաշարեր ==


=== ՈՒԵՖԱ-ի մինչև 21 տարեկանների Եվրոպայի առաջնություն ===
2017 թվականի հունվարի 26-ին Նիոնում որոշվեց, որ Կոսովոն պետք է մասնակցի ՈՒԵՖԱ-ի 2019 թվականի Եվրոպայի մինչև 21 տարեկանների առաջնության ընտրական մրցաշարի 5-րդ խմբում Ադրբեջանի, Գերմանիայի, Իսրայելի, Նորվեգիայի և Իռլանդիայի Հանրապետության հետ միասին։ 2017 թվականի մարտի 25-ին Կոսովոն հանդես եկավ ՈՒԵՖԱ-ի Եվրոպայի մինչև 21 տարեկանների առաջնության ընտրական մրցաշարի որակավորման փուլում՝ 1: 0 հաշվով պարտություն կրելով Իռլանդիայի Հանրապետության դեմ խաղում։


=== Ոչ ՖԻՖԱ-ի մրցաշար ===
Կոսովոյի Մ-21 հավաքականը մինչ այժմ մասնակցել է միայն մեկ միջազգային մրցաշարի՝ Վալաիսի երիտասարդական գավաթի, որը ֆուտբոլային երկօրյա միջազգային մրցաշար։ 


== Խաղեր և արդյունքներ ==


=== 2019 թվական ===


=== 2020 թվական ===


== Մարզչական անձնակազմ ==


== Հանդիպումները՝ ըստ երկրների ==


== Նշումներ և ծանոթագրություններ ==


=== Նշումներ ===


=== Ծանոթագրություններ ===


== Արտաքին հղումներ ==
http://www.ffk-kosova.com/ Կոսովոյի ֆուտբոլի երիտասարդական հավաքական. պաշտոնական կայք  (Ալբաներեն և անգլերեն)
Կոսովոյի Մ-21 նորություններ հավաքականի մասին
Զայկի (այլ կիրառումներ)

Զայկի, կարող է վերաբերել՝

Զայկի - գյուղ, Ուկրաինայի Խարկովի մարզի Խարկովի շրջանում
Զայկի - գյուղ, Ուկրաինայի Պոլտավայի մարզի Զենկովի շրջանում
Օլդենբուրգ

Օլդենբուրգ, (գերմ.՝ Oldenburg, ս․ գերմ․՝ Ollnborg), Գերմանիայի Ստորին Սաքսոնիայի խոշոր քաղաքներից մեկը՝ նավարկվող Հունթե գետի վրա է, որը  Քյուսթենի ջրանցքով կապված է Էմսին և Վեզեր գետերի հետ։


== Պատմական ակնարկ ==
Քաղաքն առաջին անգամ հիշատակվել է 1108 թվականին: Միջնադարում ծառայել է, որպես Օլդենբուրգյան կոմսության մայրաքաղաք: Մինչև 1773 թվականը Օլդենբուրգի կոմսությունը գտնվել է Դանաիայի թագավորության տիրապետության տակ: XVII դարում Օլդենբուրգը ամրապնդեց իր քաղաքական դիրքը Հյուսիսային Եվրոպայում, բայց հետագայում 1667 թվականի հրդեհից և ժանտախտի համաճարակից հետո հազիվ էր գոյատևում: XX դարում Դանիայի, Նորվեգիայի, Հունաստանի, Ռուսաստանի շատ միապետեր սերվել են Օլդենբուրգի արքայական տոհմից, ինչպես նաև բրիտանական կայսրության արքայազն Չարլզը: XVIII դարի վերջին հերթական հրդեհից հետո Օլդենբուրգը ամբողջովին վերակառուցվեց դասական ոճով, վաղ ժամանակների հուշարձաններից պահպանվել են եզակիները:
Մինչև 19-րդ դարի վերջ Օլդենբուրգը համանուն դքսության մայրաքաղաք էր: Երկրորդ համաշխարհային պատերազմի ավարտին քաղաքը գրեթե փրկվեց ոչնչացումից, որից հետո հետպատերազմյան տարիներին բնակչության արագ աճ գրանցվեց: 1973 թվականին Օլդենբուրգում բացվեց Կարլ ֆոն Օսեցկու անվան համալսարանը, որտեղ սովորում է մոտ 9500 ուսանող:


== Տեսարժան վայրեր ==
Նկարիչ Հորսթ Յանսենի թանգարան: Ցուցահանդեսը պատմում է պատերազմից հետո Գերմանիայի ամենանշանակալի նկարիչներից մեկի կյանքի և գործունեության մասին:
Քաղաքի կենտրոնում է գտնվում տարածաշրջանի ամենամեծ առևտրի կենտրոնը:
Օլդենբուրգի ամենահին պետական ​​թատրոնը առաջին անգամ բացվել է 1833 թվականին:
Օլդենբուրգի ամրոցը միչև 1918 թվականը միապետական ​​տիրակալների նստավայրն էր, որն այսօր թանգարան է:
Մոտակայքում է գտնվում «Շլոսգարդեն» հասարակական պարկը:
		
		
		


== Ծանոթագրություններ ==
Ֆիլիպովո (գյուղ, Բուտուրլինսկի շրջան)

Անվան այլ կիրառումների համար տե՛ս՝ ՖիլիպովոՖիլիպովո (ռուս.՝ Филиппово), գյուղ Ռուսաստանի Նիժնի Նովգորոդի մարզի Բուտուրլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաշիդ իբն Սաիդ Ալ Մաքթում

Ռաշիդ իբն Սաիդ Ալ Մաքթում (արաբ. راشد بن سعيد آل مكتوم, կամ Ռաշիդ II, հունիսի 11, 1912(1912-06-11), Դուբայ, ԱՄԷ - հոկտեմբերի 7, 1990(1990-10-07), Դուբայ, ԱՄԷ), շեյխ (1958 թվականից) և Դուբայի առաջին էմիրը (1971 թվականից) Ալ Մաքթումներիի դինաստիայից։


== Կենսագրություն ==
Ռաշիդ իբն Սաիդը Դուբայի շեյխ Սաիդ իբն Մաքթումի ավագ որդին է։ Արդեն պատանեկության տարիներին սկսել է զբաղվել քաղաքական և տնտեսական գործունեությամբ։ Վաղ ճանաչելով Դուբայի հսկայական տնտեսական ներուժը՝ ամեն կերպ նպաստել է նրա բարգավաճմանը։ Զբաղվել է Դուբայի առափնյա ջրերի մաքրման կազմակերպմամբ, որպեսզի այստեղ հարմարավետ նավարկուղի կառուցի։ Կառուցվել է Դուբայի առաջին ժամանակակից մայրուղին, Ալ Մաքթում կամուրջը (1963), Պորտ Ռաշիդ խորջրյա նավահանգիստը (1967-1972), Ջեբել Ալիի երկրորդ նավահանգիստը (աշխարհի խոշորագույն արհեստական նավահանգիստը), Դուբայի Համաշխարհային առևտրի կենտրոնը։ Ստեղծել է ազատ առևտրի գոտին Ջեբել Ալիում։
Հայտնի է Ռաշիդ իբն Սաիդ Ալ Մաքթումի՝ Դուբայում տնտեսական բարեփոխումների ժամանակաշրջանին վերաբերող հետևյալ արտահայտությունը․ «Իմ պապը շարժվում էր ուղտով, իմ հայրը շարժվում էր ուղտով, ես, մինչդեռ, շարժվում եմ Մերսեդեսով, իմ որդին՝ Ռենջ Ռովերով, իմ թոռն էլ կշարժվի Ռենջով, բայց իմ ծոռին արդեն բաժին կհասնի դարձյալ ուղտը»։
1968 թվականի փետրվարի 18-ին անապատում հատուկ տեղակայված վրանային ճամբարում շեյխ Ռաշիդ իբն Սաիդը հանդիպել է Աբու Դաբիի շեյխ Զայիդ իբն Սուլտան ալ-Նահյանի հետ, որտեղ նրանք սկզբունքային համաձայնության են եկել Աբու Դաբիի և Դուբայի ֆեդերացիա ստեղծելու վերաբերյալ, որը դարձել է ԱՄԷ-ի հիմնադրման անկյունաքարը։ Նրա պալատում՝ Դուբայում, 1971 թվականի դեկտեմբերի 2-ին հանդիպել են Աբու Դաբիի, Դուբայի, Շարջայի, Աջմանի, Ֆուջեյրայի կառավարիչները և Ումմ ալ-Քուվեյնի գահաժառանգ արքայազնը՝ Արաբական Միացյալ Էմիրությունների ժամանակավոր սահմանադրության ստորագրման համար։
Ռաշիդ II Ալ Մաքթումը հետաքրքրվել է որսով և որսորդական բազեների բուծմամբ։
Ունեցել է հինգ դուստր և չորս որդի`

շեյխ Մաքթում իբն Ռաշիդ Ալ Մաքթում (1943 – 4 հունվարի 2006), Դուբայի էմիր 1990-2006 թվականներին,
շեյխ Համդան իբն Ռաշիդ ալ Մաքթում (25 դեկտեմբերի, 1945 - 24 մարտի, 2021), ԱՄԷ ֆինանսների և արդյունաբերության նախարարը 1971-2021 թվականներին, Դուբայի էմիրի տեղակալ 2006-2021 թվականներին,
շեյխ Մուհամմադ իբն Ռաշիդ ալ-Մաքթում (ծնվ.՝ 15 հուլիսի, 1949 թվական), Դուբայի էմիր, ԱՄԷ վարչապետ, պաշտպանության նախարար և փոխնախագահ 2006 թվականից
շեյխ Ահմադ իբն Ռաշիդ Ալ Մաքթում (12 հուլիսի 1956), գործարար։


== Ծանոթագրություններ ==
Red Velvet խմբի սկավառակագրություն

Red Velvet խմբի սկավառակագրությունը բաղկացած է մեկ ստուդիական ալբոմից, երկու մինի ալբոմից և ութ սինգլից։ Խումբը հիմնադրվել է S.M. Entertainment լեյբլի կողմից, 2014 թվականին, կազմված է 5 անդամից։ Խմբի «Ice Cream Cake» մինի ալբոմը ամենամեծ հաջողությունն է ունեցել, որը թողարկվել է 2015 թվականի մարտի 17-ին։ Ալբոմը զբաղեցրել է կորեական հիթ շքերթների ամենաբարձր տեղերը թողարկման ժամանակ։


== Ալբոմներ ==


=== Ստուդիական ալբոմներ ===


=== Մինի ալբոմներ ===


== Սինգլեր ==


== Այլ սինգլեր ==


== Երաժշտական տեսահոլովակներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2018-03-03 at the Wayback Machine.
Շարկի ծովածոց

Շարկ ծովածոց (անգլ.՝ Shark Bay ՝ Շնաձկան ծովածոց), ծովածոց Ավստրալիայի Արևմտյան Ավստրալիա նահանգի հյուսիսարևմտյան մասում՝ Պերթ քաղաքից մոտավորապես 650 կմ դեպի հյուսիս։
Ծովածոցն իրենից ներկայացնում է միջինը 10 մետր խորությամբ փոքր ծովածոց, որը բաժանում են դեպի Հնդկական օվկիանոս խորացող երկու թերակղզի։ Այսօր Շարկ ծովածոցը յուրաքանչյուր տարի գրավում է շուրջ 120 000 զբոսաշրջիկների։ 1991 թվականին այն ներառվել է ՅՈՒՆԵՍԿՕ-ի համաշխարհային ժառանգության ցանկում։


== Պատմություն ==
Ծովածոցը հայտնաբերել է հոլանդացի ծովագնաց Դիրկ Հարթոգը 1616 թվականին, որը այստեղ հասավ Բրաուվերի երթուղիով և դարձավ երկրորդ եվրոպացին Վիլեմ Յանսզոնից հետո, որ տեսավ և նկարագրեց անհայտ մայրցամաքի ափերը։ 1629 թվականին հոլանդացի ճանապարհորդ Ֆրանկոյս Պելսարտը ծոցի ափերը նկարագրեց որպես անկյանք ու տխուր տեղ։
Իր անունը ծովածոցը ստացել է 17-րդ դարի վերջերին, երբ կապիտան Ուիլյամ Դամփիրի հրամանատարության ներքո անգլիական նավը հասավ Ավստրալիայի արևմտյան ափերին և կանգ առավ ծոցում։ Մոտավորապես այդ ժամանակ Դամփիրը քարտեզագրեց ծոցի ափերի ուրվագիծը։ Վարկածներից մեկի համաձայն, իր անունը Շնաձկան ծովածոցը ստացել է այն պատճառով, որ Դամփիրի նավաստիները հսկա շնաձուկ էին բռնել, որն էլ սնունդ էր դարձել քաղցահար անձնակազմի համար։ Այլ՝ առավել տարածված վարկածի համաձայն՝ ծովածոցն իր անունը ստացել է այստեղի ջրերում ավելի քան տասը տեսակի շնաձկներ լինելու պատճառով, այդ թվում՝ վագրային շնաձուկը։


== Ֆլորա և ֆաունա ==

1991 թվականին ծովածոցն ընդգրկվել է ՅՈՒՆԵՍԿՕ-ի համաշխարհային ժառանգության ցանկում՝ որպես յուրահատուկ էկոհամակարգ։ Էկոհամակարգի հիմքն են ջրիմուռները, որոնք ծածկում են ծովածոցի հատակն ավելի քան 4000 կմ2։ Նրանցում ապաստան է գտնում պլանկտոնը, որը բաղկացած է ծովախեցգետիններից և մանր ձկներից։ Ջրիմուռները դյուգոնգների հիմնական սնունդն է, որոնց այստեղ հաշվվում է շուրջ 10 հազար։ Շարկ ծովածոցը դյուգոնգների խոշորագույններից բնակավայրն է աշխարհում։ Ծոցում հանդիպում են շշաքիթ դելֆինները, որոնք գրավում են ամբողջ աշխարհի կենսաբաններին։ Ծոցի ամենահարավային մասում է գտնվում գերաղի ծանծաղ Համելին Փուլ փոքրիկ ծովածոցը՝ սթրոմատոլիթների աշխարհի խոշորագույն վայրը։ Ամենահին սթրոմատոլիթների հանածոներն ունեն մոտ 3 մլրդ տարի տարիքը։


== Ծանոթագրություններ ==
Ադիգե-Խաբլ

Ադիգե-Խաբլ (ռուս.՝ Адыге-Хабль, կարաչ.-բալկ.՝ Адыге-Хабль, կաբ.-չերք.՝ Адыгэ-Хьэблэ, աբազերեն՝ Адыгьа-ХӀабльа), աուլ Ռուսաստանի Դաշնության Կարաչայ-Չերքեզական Հանրապետության Ադիգե-Խաբլի շրջանի կազմում։
Բնակչությունը 2016 թվականին գրանցված տվյալներով կազմում էր 3886 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիքթարվա

Սիքթարվա (վրաց.՝ სიქთარვა), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1148 մարդ։


== Ծանոթագրություններ ==
Գոյաս նահանգի արևելյան մարզ

Գոյաս նահանգի արևելք (պորտ.՝ Mesorregião do Leste Goiano) վարչական մեզոշրջան Բրազիլիայում, մտնում է Գոյաս նահանգի մեջ։ Բնակչությունը կազմում է 1165 մարդ 2006 թվականի տվյալով։ Զբաղեցված տարածքը 55 520.399 կմ²։ Բնակչության խտությունը 20.98 մարդ/կմ²։


== Վիճակագրություն ==
Համախառն ներքին արդյունքը կազմել է 3 765 965 344,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 562,61 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,736
Դրյուրի լեյն

Դրուրի-լեյն- (անգլ.՝ Drury Lane) փողոց Լոնդոնի Կովենտ-Գարդեն շրջանում, Օլդվիչը միացնելով Խոլբորնին։ Հյուսիսային կտրվածքը Բոռո Կեմդենին է առնչվում, իսկ հարավայինը Վեստմինստերին։ Հայտնի է հին Դրուրի-լեյն թատրոնի շնորհիվ։
Փողոցը իր անվանումը ստացել է Ուիլյամ Դրուրիի անունից։ Այս փողոցի վրա է գտնվում Ուիլյամ Դրուրիի առանձնատունը, որը կառուցվել է Ելիզավետա I-ի օրոք։ Առանձնատան կողքը կա ոչ մեծ այգի։


== Արտաքին հղումներ ==
'The Strand (northern tributaries): Drury Lane and Clare Market', Old and New London Volume 3 (1878), pp. 36-44. Date accessed։ 18 March 2007.(անգլ.)
Drury Lane, In Their Shoes, Drury Lane history resource (անգլ.)
Սարգիս Դարչինյան

Սարգիս Գևորգի Դարչինյան (սեպտեմբերի 5, 1947(1947-09-05), Թբիլիսի, Վրացական ԽՍՀ, ԽՍՀՄ - հոկտեմբերի 2, 2013(2013-10-02), Թբիլիսի, Վրաստան), հայ հուշարձանագետ, արխիվագետ, լուսանկարիչ, թիֆլիսագետ։ Զբաղվել է ներկայիս Վրաստանի տարածքում, այդ թվում նաև՝ Տփղիսում (Թբիլիսիում), պահպանված և ոչնչացված հայկական ժառանգության հաշվառմամբ և ուսումնասիրությամբ։


== Կենսագրություն ==
Սարգիս Դարչինյանը ծնվել է 1947 թվականին, Թբիլիսիում։ 1966 թվականին, դպրոցն ավարտելուն զուգահեռ, ավարտել է պրոֆեսիոնալ տեխնիկական ուսումնարանի քանդակագործ-մոդելավորողի դասընթացները։ 1967 թվականին ոսկերչական գործարանում աշխատել է որպես նկարիչ-փորագրող։
Լուսանկարչությամբ տարվել է Ալեքսանդր Արությունովի հետ ծանոթանալուց հետո, երբ վերջինիս մոտոցիկլետով շրջել են Կովկասում և լուսանկարել, չափագրել ու հավաքագրել հայկական հուշարձաններ։ Սարգիս Դարչինյանն անցկացրել է Թբիլիսիի հայապատկան 12 հազար մասնավոր տների լիարժեք հետազոտություն, երկու հայաբնակ թաղամասերի՝ Սոլոլակի և Հավլաբարի պատմության, ճարտարապետության ուսումնասիրություն։ Մասնագիտությամբ ոսկերիչ էր։ Ստեղծել է գիտականորեն հիմնավորված, փաստարկներով հագեցած ու լուսանկարներով ապացուցված բազմաբնույթ արխիվ։
Մահացել է 2013 թվականի հոկտեմբերի 2-ին Թբիլիսիում։ Նրա աճյունը հոկտեբեմրի 5-ին ամփոփվել է Թբիլիսիի հայ գրողների և հասարակական գործիչների Խոջիվանք պանթեոնում։


== Ստեղծագործություններ ==
Թիֆլիս հայկական Ճեպանկարներ / Ս. Դարչինյան; Խմբ.՝ Ս. Երիցյան, Ռ. Նահատակյան, Երևան։ Էդիթ Պրինտ, 2013։


== Տես նաև ==
Սարգիս Դարչինյանի հիշատակին նվիրված փաստավավերագրական կարճամետրաժ ֆիլմ:


== Գրականություն ==
Քոչար, Վահան։ Հայ լուսանկարիչներ, հեղինակային հրատարակություն, 2007, էջ 255։


== Ծանոթագրություններ ==
Շուրջպտղային ջրեր

Շուրջպտղային ջրեր, ամնիոյին հեղուկ, ներարգանդային շրջանում պտուղը շրջապատող հեղուկ, գոյանում է ամնիոն թաղանթի էպիթելային բջիջների սեկրեցիայի և մասնավորապես մոր արյան անոթներից հեղուկի արտաքիրտման (էքսուդացիա) և պտղի երիկամների գործունեության շնորհիվ։ Պարունակում է սպիտակուցներ, աղեր, միզանյութ, ճարպ, շաքարներ, հորմոններ։ Հղիության վերջում Շուրջպտղային ջրերի քանակությունը հասնում է 0,5-1,5 լ։ Շուրջպտղային ջրեր ստեղծում են բարենպաստ պայմաններ պտղի ազատ շարժման և զարգացման համար, պաշտպանում են արտաքին անբարենպաստ ազդեցություններից, կանխում պորտալարի ճնշվածությունը պտղի մարմնի և արգանդի պատի միջև։ Ծննդաբերությունների ժամանակ Շուրջպտղային ջրերը նպաստում են արգանդի վզիկի բացմանը։
(2913) Հորտա

(2913) Հորտա (անգլ.՝ Horta), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 12-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,703505 ա. մ., առավելագույնը մոտենում է 2,1626 ա. մ. հեռավորության վրա և հեռանում 3,2444 ա. մ.։ Արեգակի շուրջ մեկ ամբողջական պտույտ է կատարում 1623,64 երկրային օրվա ընթացքում, իր ուղեծրով շարժվելով միջինում 0,221724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2913) Հորտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղբերիկ (անձնանուն)

Անվան այլ կիրառումների համար տե՛ս՝ Աղբերիկ (այլ կիրառումներ)Աղբերիկ, հայկական արական անուն։ Առաջացել է եղբայր բառի ժողովրդական աղբայր, աղբեր ձևից։


== Գործածություններ ==
Աղբայրիկ, հայր Աստուածատուր Մեռելյարոյց վարդապետի Արճիշեցւոյ (12-րդ դար)
Աղբայրիկ, ճարտարապետ, շինեց Տեղերի վանքը՝ 1221 թ․:
Աղբարիկ, եղբայր Պօղոս արքեպիսկոպոսի, որ էր առաջնորդ Սարայ մայրաքաղաքի՝ 1319 թ․:


== Ծանոթագրություններ ==
Ցանկությունների մարաթոն

«Ցանկությունների մարաթոն (ռուս.՝ Марафон желаний), ռուսական կատակերգական մելոդրամա, որի  ռեժիսորն ու սցենարիստ Դաշա Չարուշան է։ Գլխավոր դերերում հանդես են գալիս Ագլայա Տարասովան և Կիրիլ Նագիևը։
Պրեմիերան Ռուսաստանում տեղի է ունեցել 2020 թվականի հունվարի 23-ին։


== Սյուժե ==
Վորոնեժից մատնահարդար Մարինան ցանկանում է ամուսնանալ իր սիրեցյալի հետ։ Նա անխոնջ «աշխատում է» իր կանացի երջանկության վրա. ներդրումներ է կատարում փեսացուի բնակարանի վերանորոգման համար, պատվիրում է ռեստորան և ձեռք է բերում հարսանեկան շքեղ զգեստ... Իր լավագույն ընկերուհու՝ Լիզա Պոլոսուխինայի խորհրդով, նա սկսում է «երազանքների» ցուցակ պահել առանձին նոթատետրում... Բայց շուտով պարզ է դառնում, որ Մարինայի ցանկությունը փոխադարձ չէ. Իվանը, մոր՝ Լենայի ազդեցության տակ, մտադրվում է խզել հարաբերությունները։
Հուսահատության մեջ Մարինան թողնում է սիրո բույնը և Պոլոսուխինայի խորհրդով տոմս է վերցնում Վորոնեժից դեպի Խանտի Մանսիյսկ, որտեղ տեղի է ունենում ցանկությունների իրականության ամենամեծ մարզումը։ Մարինայի համար ապոթեզիան պետք է լինի այն պահը, երբ հսկայական հերթին  կանգնելով կարողանա մոտենալ սեմինարի առաջնորդին` կախարդին, որը հետ հպումը կերաշխավորի երջանկություն անձնական կյանքում։
Բայց Մարինայի պլանները շտկվում են Սանկտ Պետերբուրգում ՝ «Պուլկովո» օդանավակայանում, որտեղ նա ընդհարվում է մոսկվացի Սաշայի հետ, որը նույնպես թռչում է Խանտի Մանսիյսկ, որպեսզի օգնի մի կնոջ, ում երեխաները շաղ էին տվել  մոր պայուսակի պարունակությունը, Մարինան թույլ է տալիս Սաշային առաջ գնալ, և նա վերջինն է, որը գրանցված է անհրաժեշտ թռիչքի համար, իսկ Մարինային առաջարկվում է սպասել հաջորդին։ Մարինան սկսում է Սաշայից պահանջել վերադարձնել «իր տեղը» իրեն, բայց Սաշան նույնպես պետք է գնա Խանտի Մանսիյսկ և որքան հնարավոր է շուտ, որովհետև հենց այնտեղ է, որ Իտալիայից սուպեր  խոհարարը, տեղական օլիգարխի փողերով, անցկացնում է մրցույթ՝ ընտրելու իր թիմի համար խոհարարներ, իսկ Սաշան  խոհարար է, ով երազում է աշխատել հենց այդ խոհարարի հետ։
Սկանդալի արդյունքում Մարինան հայտնվում է օդանավակայանի ոստիկանության բաժանմունքում, որտեղ չի կարողանում տուգանք վճարել, քանի որ  պատահաբար իր դրամապանակը դրել է հենց այն կնոջ պայուսակի մեջ, որին նա օգնել է։
Շուտով, մի շարք հանգամանքների բերումով, Սաշան ևս հայտնվում է ոստիկանության բաժանմունքում, ով ոչ միայն չէր թռչել Խանտի Մանսիյսկ, այլ նաև բազմազավակ  մոր հետ ընկել էր տգեղ պատմության մեջ, որին նա, իբր, «վիրավորել» է...
Արդյունքում հասարակ վորոնեժցի մատնահարդարն ու մռայլ մոսկովյան խոհարարը, պարզվում է, սերտ կապված են իրար հետ Պետերբուրգից Խանտի Մանսիյսկ թռչելու փորձերով… իսկ արդյունքում այս վատ սկսված ծանոթությունը կօգնի Սաշային դեռ ընդգրկվել լեգենդար խոհարարի թիմում, իսկ Մարինան` հանդիպել սիրուն… Սաշայի տեսքով։ Ի վերջո, այն կինը, ում Մարինան սիրով որոշեց օգնել հավաքել թափված իրերը, ուղղակի թռչում էր դեպի Խանտի Մանսիյսկ` կախարդի կողմից ցանկությունների կատարման սեմինարին։


== Դերերում ==


== Ծանոթագրություններ ==
Սենչանսկի գյուղական խորհուրդ (Լոխվիցկի շրջան)

Սենչանսկի գյուղական խորհուրդ  (ուկրաիներեն՝ Сенчанська сільська рада), Ուկրաինայի Պոլտավայի մարզի Լոխվիցկի շրջանում։
2001 թվականի տվյալներով Սենչանսկի գյուղական խորհրդում բնակվում էր 3385 մարդ։ Բնակավայրը զբաղեցնում է 96,40 կմ² տարածք։ Բնակչության խտությունը կազմում էր 35,11 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մեծ Բրիտանիայի տնային առաջնություն 1901/1902

1901/1902 մրցաշրջանի Մեծ Բրիտանիայի տնային առաջնությունը տասնիններորդն էր։ Այն նշանավորվեց արհեստավարժ ֆուտբոլի անցումով, քանի որ առաջին անգամ թե  Շոտլանդիայի և թե  Անգլիայի հավաքականները կազմված էին բացառապես արհեստավարժ ֆուտբոլիստներից։
Մրցաշարը մեկնարկեց  Իռլանդիա -  Ուելս խաղով, որում իռլանդացիները Էնդի Գարայի հեթ-տրիկի շնորհիվ հաղթանակ տարան 3։0 հաշվով։ Սակայն նրանց հաղթարշավը չշարունակվեց՝ հաջորդ խաղում իռլանդացիները 1։5 հաշվով ջախջախիչ պարտություն կրեցին շոտլանդացիներից։ Նույն հաշվով հաղթելով ուելսցիներին, շոտլանդացիները դարձան մրցաշարի հաղթողի գլխավոր հավակնորդ, քանզի իրենց գլխավոր մրցակցի՝  Անգլիայի հավաքականի ելույթներն ամենևին էլ տպավորիչ չէին։ Անգլիացիները գոլազուրկ ոչ-ոքի գրանցեցին ուելսցիների դեմ խաղում և դժվարությամբ նվազագույն հաշվով հաղթեցին իռլանդացիներին։ Ավանդույթի համաձայն, մրցաշարի ելքը պիտի վճռվեր  Շոտլանդիա- Անգլիա խաղում, ուր շոտլանդացիներին բավարարում էր նաև ոչ-ոքին։
Վճռորոշ խաղը և ողջ մրցաշարը մթագնվեցին 68000 տեղանոց «Այբրոքս պարկ» մարզադաշտում տեղի ունեցած ողբերգությամբ։ Խաղասկզբից 6 րոպե անց փայտից կառուցված Արևմտյան տրիբունայի մի հատվածը հանկարծակի փլվեց, ինչը նախորդ գիշեր տեղացած հորդառատ անձրևի հետևանք էր։ Զոհվեց 25, վիրավորվեց ավելի քան 500 հանդիսական։ Թեև խաղն անմիջապես դադարեցվեց, քանի որ խաղացողները, ոստիկանները և սպասարկող անձնակազմը նետվեցին տուժածներին օգնելու, այն ավելի ուշ շարունակվեց և ավարտվեց 1։1 հաշվով։ Դա տեղի ունեցավ ի հեճուկս խաղացողների՝ խաղը շարունակելու չկամությանը և չնայած այն հանգամանքին, որ խաղը բազմիցս ընդհատվում էր՝ ոստիկաններին և վիրավորներին խաղադաշտը հատելու հնարավորություն ընձեռելու նպատակով։ Խաղից հետո Անգլիայի և Շոտլանդիայի ֆուտբոլային ասոցիացիաները կայացրին խաղի արդյունքը չեղյալ հայտարարելու և այն վերախաղարկելու համատեղ որոշում։ Քանի որ աղետի հետ կապված Շոտլանդիայի ասոցիացիայում տիրում էր խառնաշփոթ, որոշվեց խաղը վերախաղարկել Անգլիայում։ Խաղը կայացավ Բիրմինհեմի «Վիլլա պարկ» մարզադաշտում, իսկ խաղից գոյացած ողջ հասույթը փոխանցվեց աղետից տուժածների աջակցության հիմնադրամին։ Խաղն անցավ կատաղի պայքարում և ավարտվեց ոչ-ոքի՝ 2։2 հաշվով, ինչը բավարարում էր  Շոտլանդիայի հավաքականին, որը և նվաճեց տիտղոսը՝ տասներորդն իր պատմության մեջ։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==
Վերախաղարկում


== Ռմբարկուներ ==
Ռոնի Սայզ

Ռոնի Սայզը (անգլերեն՝ Roni Size, իսկական անունը՝ Ռայան Ուիլյամս (հոկտեմբերի 29, 1969(1969-10-29), Բրիստոլ, Անգլիա, Միացյալ Թագավորություն),  անգլիական երաժիշտ, էլեկտրական երաժշտության հեղինակ և կատարող, բրիտանական ջանգլի և դրամ-էնդ-բեյս-ի պիոներներից մեկը։ Նա դարձել է հայտնի Reprazent խմբում գլխավորը լինելով, որի կազմի մեջ էին նաև DJ Krust-ը, Suv-ը, Die-ը և Onallee-ն։ Ռոնի Սայզը սկսեց ձայնագրվել 1992 թվականից Բրայան Գի-ի ( անգլ.՝ Bryan Gee) և Ջեկ Ֆրոստի ( անգլ.՝ «Jumping» Jack Frost) V Recordings-ի լեյբլերի միջոցով, իսկ մի քիչ ժամանակ անց Կրաստի հետ միասին ստեղծեց սեփական Full Cycle Records լեյբլը։ 1997 թվականին Ռոնի Սայզը և Reprazent դարձան Mercury Prize-ի մրցանակակիրներ` New Forms ալբոմով հաղթելով այնպիսի մրցակիցների, ինչպիսիք են The Chemical Brothers-ը, Primal Scream-ը և The Prodigy-ը։
1998 թվականին Սայզը ստեղծեց նոր ծրագիր՝ Breakbeat Era-ն, որի կազմի մեջ մտան DJ Die-ն և վոկալիստ Լեոնի Լոուզը (Leonie Laws), և թողարկեցին Ultra-Obscene ալբոմը, որից հետո ձայնագրվել է ինչպես Reprazent-ի հետ (In the Møde ալբոմը), այնպես էլ սոլո։


== Սկավառագրություն ==
Music Box (1995)
New Forms (1997)
Ultra-Obscene (1999) DJ Die-ի հետ, Breakbeat Era անվան տակ
Through the Eyes (2000)
In the Mode (2000)
Touching Down (2002)
Touching Down, Vol. 2 (2005)
Return to V (2005)
New Forms (2008)


== Աղբյուրներ ==
Youtube Channel
Myspace Page
www.residentadvisor.net(չաշխատող հղում)
Musicmatch Archived 2007-10-08 at the Wayback Machine., կենսագրություն
Roni Size 2008, հարցազրույց
Roni Size Exclusive Interview Archived 2008-09-24 at the Wayback Machine.
Roni Size, BBC Bristol Archived 2005-08-04 at the Wayback Machine.
Roni Size, Remixmag Archived 2009-10-04 at the Wayback Machine.


== Ծանոթագրություններ ==
Գետահովիտի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Գետահովիտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 22 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Apple Pay

Apple Pay, Apple ընկերությանը պատկանող բջջային վճարման համակարգ։ Ներկայացված է եղել 2014 թվականի սեպտեմբերի 9-ին։ Apple Pay ծրագրի միջոցով iPhone 6-ի, iPhone 6 Plus-ի, iPhone 6s-ի iPhone 6s Plus-ի, iPhone 7-ի, iPhone 7 Plus-ի և Apple Watch-ի օգտատերերը կարող են վճարումները կատարել NFC տեխնոլոգիայով (մոտակա անշփում կապ)՝ Wallet և Touch ID ծրագրերի համակցությամբ։ Նաև հնարավոր է համացանցային վճարումների համար օգտագործումը։
Apple Pay-ը համատեղ է ներկայում գոյություն ունեցող Visa PayWave, MasterCard PayPass և American Express ExpressPay անշփում կարդացողների հետ։
2014 թվականի հոկտեմբերի 20-ից հասանելի է ԱՄՆ-ում։ Համակարգի աջակցման մասին հայտարարել են որոշ ցանցերի առևտրական կետեր, օրինակ՝ Apple-ի, McDonald's-ի, Wendy's-ի. նաև հարյուրավոր բանկեր։


== Համակարգ ==
Apple Pay-ը Apple-ի որոշ բջջային սարքերի թույլ է տալիս վճարումներ կատարել խանութներում և համացանցում։ Այն աշխատում է օգտատիրոջ բանկային քարտերը թվայնացնելով (Wallet հավելվածով կամ քարտերի պատկերմամբ)։ Հետո օգտատերը կարող է վճարումներ կատարել ոչ թե օգտագործելով մագնիտե դաշտը, այլ Apple-ի սարքից անլար կապը։ Վճարման հաստատումը կատարվում է Touch ID դակտիլոսկոպիկ ընկալող-հաղորդող սարքի միջոցով հեռախոսներով և կրկնակի հպումով ժամացույցներում։ Անշփում վճարումները աջակցում են՝ iPhone 6-ը, iPhone 6 Plus-ը, iPhone 6s-ը iPhone 6s Plus-ը, iPhone 7-ը, iPhone 7 Plus-ը և Apple Watch-ը։ Առանց NFC-ի հեռախոսներում, ինչպիսիք են iPhone 5-ը, iPhone 5c-ն և iPhone 5s-ը, Apple Pay-ը հնարավոր է օգտագործել Apple Watch-ի հետ, թեկուզ առանց Touch ID-ով հաստատման։ Apple Watch-ը ստուգում է, թե արդյոք ժամացույցը գտնվում է օգտատիրոջ ձեռքին և եթե ճիշտ է դուրս գալիս, ապա պահանջում է ներմուծել Apple Pay-ի PIN-կոդը։ Apple Pay-ը վաճառողին չի փոխանցում քարտի տվյալները, այլ օգտագործում է դինամիկ անվտանգության կոդ։ Սարքի կորստի դեպքում վճարման համակարգը կարող է անջատվել հեռացված Find My Phone ծրագրի միջոցով։
Արձակման ժամանակ՝ 2014 թվականի հոկտեմբերի վերջում, սպասվում էր վճարման համակարգի աջակցում ԱՄՆ-ի 220 հազար կետերում, այդ թվում՝ Macy's, Bloomingdales, Walgreens և Duane Reade, Target և Whole Foods խանութներում, Subway և McDonald's կաֆեներում և այլն։
Օնլայն վճարումները աջակցում են՝ Groupon-ը, Panera Bread-ը և Uber-ը։
Ամնե անգամ, երբ բանկերը որևէ վճարում են կատարում Apple Pay-ի միջոցով, Apple-ը հարկ է գանձում նրանցից։ ԱՄՆ-ում ամեն վճարման համար հարկը կազմում է 0, 15%։ Օգտատերերից հարկ չի գանձվում։


== Աշխարհագրություն ==


== Տես նաև ==
Apple
iPhone
iOS


== Ծանոթագրություններ ==
1632

1632 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1632 թվականն է, 
XVII դարի 32-րդ տարին։


== Դեպքեր ==


== Ծնունդներ ==
Օգոստոսի 29 - Ջոն Լոկ, բրիտանացի մանկավարժ և փիլիսոփա, էմպիրիզմի և ազատականության ներկայացուցիչ։
Հոկտեմբերի 31 - Յան Վերմեեր,  բարոկկո դարաշրջանի հոլանդացի հռչակավոր գեղանկարիչ, հոլանդական գեղանկարչության ոսկե դարաշրջանի ներկայացուցիչ։
Նոյեմբերի 24 - Բենեդիկտ Սպինոզա, հոլանդացի փիլիսոփա, աթեիստ։


== Մահեր ==
Մայիս 14 - Մովսես Գ Տաթևացի, կաթողիկոս (ծ.1583)
Կոնդաս (Պորշայի վտակ)

Կոնդաս (ռուս.՝ Кондас), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պորշա գետի ձախ ափում՝ 23 կմ հեռավորության վրա։ Գետի երկարությունը 50 կմ է։ Ակունքը գտնվում է Կոնդասի արևելյան ճահճուտներում, 38 կմ հյուսիս-արևելք Նյուկսենիցա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009166
Հիդրոլոգիական ուսումնասիրությունների կոդը - 103000916
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (296501-296600)

Աստերոիդների ցանկ (296401-296500)  • Աստերոիդների ցանկ  • Աստերոիդների ցանկ (296601-296700)
 Աստերոիդների ցանկ (296401-296500)  • Աստերոիդների ցանկ  • Աստերոիդների ցանկ (296601-296700)
Պոմպեոս Տրոգոս

Գնեոս Պոմպեոս Տրոգոս կամ Պոմպեոս Տրոգոս (լատ.՝ Gnaeus Pompeius Trogus) (ծննդյան և մահվան թվականներն անհայտ), մ. թ. ա. I - մ. թ. 1 դդ. հռոմեացի պատմագիր։ Նրա գրած համաշխարհային պատմությունը՝ «Փիլիպպոսի պատմությունը» (44 գիրք, չի պահպանվել), մեզ հասել է շնորհիվ Տրոգոսի աշխատության գրքերի նախաբանների («Պրոլոգներ») և II - III դդ. հռոմեական պատմագիր Յուստինոսի՝ Տրոգոսի երկի կատարած համառոտության։
Նիևե կերկ (Դելֆտ)

Նիևե կերկ (հոլ.՝ Nieuwe Kerk, «Նոր եկեղեցի»), եկեղեցի Նիդեռլանդներ Դելֆտ քաղաքում։ Տեղակայված է քաղաքի գլխավոր հրապարակում՝ քաղաքապետարանի դիմաց։


== Պատմություն ==
Եկեղեցու առաջին փայտե շենքը կառուցվել է 1351 թվականին և նվիրված էր Մարիամ Աստվածածնին։ Քարե եկեղեցու կառուցումը սկսվել է 1396 թվականին, 1420 թվականին կառուցվել է եկեղեցին, իսկ զանգակատան շինարարությունը տևել է մինչև 1496 թվականը։ Եկեղեցու նոր հովանավորյալն է դարձել Սուրբ Ուրսուլան։
Եկեղեցու նախագիծը համապատասխանում է ավանդական քրիստոնեական խորհրդանշական կանոններին. խաչաձևը Քրիստոսի խորհրդանիշն է, երգչախմբի տաղավարիի 12 սյուները խորհրդանշում են 12 առաքյալներին, 4 քառակուսի սյուները` չորս ավետարանչականներին, իսկ կենտրոնական նավի 16 սյուները` 16 մարգարեներին։
1536 թվականի մայիսի 3-ին կայծակը հարվածել է եկեղեցական աշտարակին, ինչի արդյունքում ուժեղ հրդեհ է բռնկվել, որի հետևանքով երգեհոնը, զանգերը և վիտրաժներով պատուհանները ավերվել են, իսկ վերին նավի տանիքը՝ փլուզվել։ 1654 թվականի հոկտեմբերի 12-ին վառոդի պահեստում տեղի ունեցած պայթյունի հետևանքով եկեղեցին շատ վնասներ է կրել, սակայն հաջորդ տարվա գարնանն արդեն վերականգնվել է և գործել։ 1872 թվականին կայծակը ոչնչացրել է եկեղեցական աշտարակի սայրը։ Ներկայիս աշտարակն ունի 108,75 մետր բարձրություն և բարձրությամբ համարվում է երկրորդը՝ Ուտրեխտի մայր տաճարից հետո։ Վերականգնողական աշխատանքները կատարվել են 1920-ական, 1960-ական և 1980-ական թվականներին։ 1930-ականներին տեղադրվել են նոր վիտրաժներ։ Վիտրաժային պատուհանների մեծ մասը Վիլեմ Կոնեյնենբյուրգի աշխատանքն է։
Ժամանակակից երգեհոնն ունի 48 ձայն և շուրջ 3000 խողովակ։ Այն ստեղծվել է Ուտրեխտի «Յ․ Բեց և գործընկերներ» ընկերության վարպետների կողմից և տեղադրվել 1839 թվականին։ Զանգակատան զանգերը թվագրվում են 1660-ական թվականներին։ Դրանք ձուլվել են քաղաքապետարանի զանգերի մնացորդներից, որոնք խիստ տուժել էին 1618 թվականի հրդեհի արդյունքում։
Ներկայումս եկեղեցին գործածվում է և որպես հոգևոր շինություն (պատարագներն իրականացվում են կիրակի օրերին և քրիստոնեական տոների ժամանակ) և որպես թանգարան։ Այստեղ նաև անցկացվում են երգեհոնային երաժշտության համերգներ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Nieuwe Kerk (Delft)
Կուտնիղշլաղ

Կուտնիղշլաղ, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 254 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
(1341) Էդմե

(1341) Էդմե (անգլ.՝ Edmee), աստերոիդ աստերոիդների հիմնական գոտում։ Հայտնաբերվել է 1935 թվականի հունվարի 27-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,740916 ա. մ., առավելագույնը մոտենում է 2,5244 ա. մ. հեռավորության վրա և հեռանում 2,9575 ա. մ.։ Արեգակի շուրջ մեկ ամբողջական պտույտ է կատարում 1657,46 երկրային օրվա ընթացքում, իր ուղեծրով շարժվելով միջինում 0,2172 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,09° անկյուն։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1341) Էդմե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 289


== Դեպքեր ==


== Ծնունդներ ==


== Մահեր ==
Ազգային հին պատկերասրահ

Ազգային հին պատկերասրահ (գերմ.՝ Alte Nationalgalerie), գեղարվեստական թանգարան Բեռլինի Թանգարանային կղզում։ Պատկերասրահում պահվում են 19-րդ դարի արվեստի գործեր Պրուսական մշակույթի ժառանգության ֆոնդի հավաքածուից։


== Պատմություն ==


=== Հիմնադրում ===
Պատկերասրահը հիմնվել է 1861 թվականին 262 նկարից բաղկացած հավաքածուի հիման վրա, որ նվիրել էր բանկիր Յոհան Հենրիխ Վագեները (գերմ.՝ Johann Heinrich Wagener): Սկզբնապես հավաքածուն տեղավորել են Արվեստի ակադեմիայի շենքում։ Ժամանակակից շենքը` հռոմեական տաճարի ոճով և աբսիդով, նախագծվել է 1865 թվականին Ֆրիդրիխ Ավգուստ Շտյուլերի կողմից Ֆրիդրիխ Վիլհելմ IV արքայի պատվերով և կառուցվել 1869-1876 թվականներին Հենրիխ Շտրակի ղեկավարությամբ։


=== Կառուցում ===

Ֆրիդրիխ Ավգուստ Շտյուլերը կառույցի դիզայնի շուրջ աշխատել է 1863 թվականից Պրուսիայի արքա Ֆրիդրիխ Վիլհելմ IV-ի էսքիզի հիման վրա։ Երկու տարի անց` երկու անհաջող նախագիծ մշակելուց հետո, վերջնականապես ընդունվում է նրա երրորդ նախագիծը։ Շտյուլերը մահացել է նախքան կառույցի պատրաստ լինելը. կիսատ գործը շարունակել է Կարլ Բուսեն։ 1866 թվականին արքայի հորդորով ստեղծվում է հատուկ հանձնաժողով, որը գլխավորում էր Հենրիխ Շտրակը. այն պետք է զբաղվեր պատկերասրահի շինարարության գործերով։ Պատկերասրահի շենքի բացումը կայացել է 1876 թվականի մարտի 22-ին։
Պատկերասրահի բացման պահին հավաքածուն դեռևս այնքան էլ մեծ չէր։ Պատկերասրահի նպատակն էր հավաքածուն համալրել ժամանակակից` հատկապես պրուսական արվեստը ներկայացնող գործերով։ 1874 թվականին Մաքս Ջորդանը դառնում է պատկերասրահի առաջին տնօրենը։ 1896 թվականին նրան փոխարինում է Գուգո ֆոն Չուդին, որը հավաքածուն համալրում է ֆրանսիացի իմպրեսիոնիստների գործերով. դրանով գերմանական պատկերասրահը երկու դարերի սահմանագծում դառնում է ժամանակակից ֆրանսիական արվեստի կարևորագույն հավաքածու։


=== 20-րդ դար ===
Երկրորդ համաշխարհային պատերազմի ժամանակ օդային ռմբակոծությունների հետևանքով շենքը զգալիորեն վնասվել է։ Պատկերասրահը մասամբ սկսել է գործել 1949 թվականին, իսկ վերականգնողական աշխատանքները շարունակվել են մինչև 1969 թվականը։ 1998-2001 թվականներին թանգարանը ամբողջովին վերանորոգվել է, վերին հարկում ավելացվել են լրացուցիչ սրահներ, որտեղ տեղավորվել են ռոմանտիզմի դարաշրջանի ցուցանմուշներ։ 2010 թվականին վերանորոգումից հետո թանգարանի մուտքի առաջ բացվել է սյունազարդ բակը։


== Հավաքածու ==

Պատկերասրահում ցուցադրվում են կլասիցիզմի և ռոմանտիզմի (նկարիչներ Կասպար Դավիդ Ֆրիդրիխ, Կարլ Ֆրիդրիխ Շինկել, Կառլ Բլեխեն), բիդերմայերի, ֆրանսիական իմպրեսիոնիզմի (Էդուարդ Մանե, Կլոդ Մոնե) և վաղ մոդեռնիզմի (Ադոլֆ ֆոն Մենցել, Մաքս Լիբերման, Լովիս Կորինտ) ոճի գործեր։
Պատկերասրահի առավել արժեքավոր գործերից են Յոհան Էրդման Հումելի «Շախմատային խաղ Բեռլինի Ֆոսս պալատում» (1818), Կասպար Դավիդ Ֆրիդրիխի «Քահանան ծովի մոտ» (1808-1809), Ադոլֆ ֆոն Մենցելի «Երկաթի վերամշակման գործարան» (1875), Յոհան Գոթֆրիդ Շադովի «Արքայադուստրեր» (1875) ստեղծագործությունները։


== Տես նաև ==
Բեռլինի ազգային պատկերասրահ


== Ծանոթագրություններ ==


== Արտաքին հղումներ ==
Վիքիպահեստում կան Ազգային հին պատկերասրահ թեմայով մեդիաֆայլեր
Թանգարանային կղզու ինտերակտիվ համայնապատկեր
Շարող մեքենա

Շարող մեքենա պոլիգրաֆիայում, տեքստի վերարտադրման համար տպագրական կաղապարներ պատրաստող մեքենա։ Առավել տարածված են մետաղական շարվածքի շարվածաձուլման, տողաձուլման (լինոտիպ, ինտերտիպ), բառաձուլման (մոնոտիպ), լուսաշարվածքային մեքենաները, որոնք հնարավորություն են տալիս ստանալ տեքստի պոզիտիվ պատկերը լուսաթղթի վրա կամ դիապոզիտիվը (նեգատիվը) լուսաժապավենի վրա։ Շարվածատպման մեքենաները պատրաստում են էջի տպվածքը, որն այնուհետև լուսանկարվում է դիապոզիտիվի (նեգատիվի) ստացման համար։
Ֆեսենայմ լը Բա

Ֆեսենայմ լը Բա (ֆր.՝ Fessenheim-le-Bas), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 453 մարդ, բնակչության խտությունը` 91.52 մարդ/կմ²: Բնակավայրը զբաղեցնում է 4.95 կմ² տարածք:


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 17 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 360 աշխատունակ (15-64 տարեկան)  բնակիչ, որոնցից ակտիվ էին 284-ը, իսկ ոչ ակտիվները` 76: Ակտիվության ցուցանիշը կազմում է 78,9 %: 284 աշխատունակ մարդկանցից աշխատել է 270 անձ (137 տղամարդ և 133 կին): Գործազուրկ են եղել 14 անձ (5 տղամարդ և 9 կին): 76 անաշխատունակներից 41-ը եղել են աշակերտներ կամ ուսանողներ, 21-ը` թոշակառուներ, իսկ 14-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դրախտ (Աստվածային կատակերգություն)

Աստավածային կատակերգություն ստեղծագործության մեջ Դանթե Ալիգիերին կառուցում է երկնային դրախտի խիստ համակարգ, ներկայացնելով այն ինը սյուների տեսքով, որոնք շրջապատում են աստվածային կենտրոնը «Բոցավառվող վարդ»։


== Սյուժեն ==

Երկնային դրախտում Դանթեին ուղեկցում է նրա սիրելի Բեատրիսը, նստած մի մարտակառքի վրա (հաղթական եկեղեցու առեղծվածը)․ նա դանդաղեցնում է Դանթեին ապաշխարելու համար, իսկ հետո բարձրացնում է նրան դեպի երկինք։ Պոեմի երրորդ մասը նվիրված է Դանթեի ճանապարհորդություններին դեպի երկնային դրախտ։ Վերջինս բաղկացած է յոթ տարածքներից, որոնք շրջապատում են երկինքը ու համապատասխան յոթ մոլորակները․ Լուսինը, Մերկուրին, Վեներան և այլն, որոնց հետևում անշարժ աստղերն են, որոնց հետևում Կայսրություն է, անսահման տարածաշրջան, որտեղ բնակվում են օրհնվածները, Աստծո կողմից մտածողները, և վերջին շրջանը, որը կյանք է տալիս ամեն ինչին։ Հետագայում Բերնարդի գլխավորությամբ շրջելով դաշտերով, Դանթեն տեսնում է Հուստինիանոսին, նրան ներկայացնում է Հռոմի պատմությունը, այնտեղ էին նաև հավատքի ուսուցիչները, հավատքի նահատակները, որոնց փայլուն հեգիները շողացող խաչ էին կազմում։ Հետագայում Դանթեն բարձրնալով ավելի բարձր ու բարձր տեսնում է Քրիստոսին և Մարիամ Աստվածածնին, հրեշտակներին, և ի վերջո հայտնաբերում «երկնային վարդը», օրհնված բնակավայրը։ Այստեղ Դանթեն հասնում է ամենաբարձր շնորհին, հաղորդակցվում է Արարչի հետ։


== Տես նաև ==
Դժոխք (Աստվածային կատակերգություն)
Դրախտ


== Ծանոթագրություններ ==


== Արտաքին հղումներ ==
[1]
Արթուր Մինասյան

Արթուր Հ. Մինասյանը (հունիսի 4, 1977(1977-06-04), Երևան, Հայկական ԽՍՀ, ԽՍՀՄ), հայ ֆուտբոլիստ է, որը հանդես է գալիս լեհական «Ռեսովիա» ֆուտբոլային ակումբում որպես կիսապաշտպան։ Արթուրը Հայաստանի հավաքականում անցկացրել է 11 հանդիպում։


== Արտաքին հղումներ ==
Արթուր Հ. Մինասյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)


== Աղբյուրներ ==
Աստերոիդների ցանկ (301801-301900)

Աստերոիդների ցանկ (301701-301800)  • Աստերոիդների ցանկ  • Աստերոիդների ցանկ (301901-302000)
 Աստերոիդների ցանկ (301701-301800)  • Աստերոիդների ցանկ  • Աստերոիդների ցանկ (301901-302000)
Ուկրաինական տափաստանային խայտաբղետ խոզերի ցեղ

Ուկրաինական տափաստանային խայտաբղետ խոզերի ցեղ (ուկրաիներեն՝ Українська степова ряба), խառը մթերատվության խոզերի ցեղ։ Բուծվել է Ուկրաինայում, ընտրության և սև խայտաբղետ խոզերի «ինքն իր մեջ» բուծման ճանապարհով։ Ցեղի բարելավման համար կիրառվել է ներածական տրամախաչում բերկշիրյան, մանգալիցյան և լանդրաս ցեղերի վարազների հետ։ 
Ցեղը հաստատվել է 1961 թվականին։ Սեռահասուն վարազների կենդանի զանգվածը 240-325 կգ է, մերուններինը՝ 200-260 կգ։ Պտղատվությունը՝ 11-12 խոճկոր (մեկ ծնից)։ Մսային բտման դեպքում 6-7 ամսականում խոճկորները կշռում են մոտ 100 կգ։ 
Խոզերն օգտագործվում են ուկրաինական տափաստանային սպիտակ և խոշոր սպիտակ, ինչպես նաև լանդրաս ցեղերի վարազների հետ արտադրական տրամախաչման համար։
(9811) Կավադորե

(9811) Կավադորե (անգլ.՝ Cavadore), աստերոիդ աստերոիդների հիմնական գոտում։ Հայտնաբերվել է 1998 թվականի սեպտեմբերի 16-ին ODAS ծրագրի կողմից Կոսոլում։
Միջին հեռավորությունը Արեգակից կազմում է 2,272384 ա. մ., առավելագույնը մոտենում է 1,9162 ա. մ. հեռավորության վրա և հեռանում 2,6285 ա. մ.։ Արեգակի շուրջ մեկ ամբողջական պտույտ է կատարում 1251,18 երկրային օրվա ընթացքում, իր ուղեծրով շարժվելով միջինում 0,287728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9811) Կավադորե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆունահասա

Ֆունահասա, քաղաք և բնակեցված տարածք Ճապոնիայի Տոյամա պրեֆեկտուրայում։
Քաղաքի տարածքը կազմում է 3,47 կմ², բնակչությունը — 2980 մարդ (հուլիսի 1, 2014)։ Բնակչության միջին խտություն — 858,79 մարդ/կմ²։ Քաղաքը հիմնադրվել է 1952 թվականին։


== Արտաքին հղումներ ==

Ֆունահասա քաղաքի պաշտոնական կայքը(ճապոներեն)
Ընկուզեք (Խութի գավառ)

Անվան այլ կիրառումների համար տե՛ս՝ Ընկուզեք (այլ կիրառումներ)Ընկուզեք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։ Գտնվում է Անդոկ լեռանահամակարգի Սխտորաքարի փեշերին՝ պտղատու այգիների մեջ։
Եղել է գրչության կենտրոն։


== Պատմություն ==
Ընկուզեքի մասին առաջին հիշատակությունը վերաբերվում է 1445 թ.-ին։ Կոնդակում նշված էր, որ գյուղը պատկանում էր Եղրդուտի Ս. Հովհաննես վանքին։
Բնակչությանը բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1909 թվականին գյուղն ուներ 25 տուն՝ 138 հայ և քուրդ բնակչով։


== Պատմամշակութային կառույցներ ==
Ընկուզեքն ուներ երեք եկեղեցի.
Ս. Մամաս
Ս. Հակոբ
Ս. Ստեփանոս


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բանդիվան

Բանդիվան,
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից 14 կմ հյուսիս-արևմուտք, Ախուրյան գետի ձախ կողմում` ձորից մոտ 1 կմ հեռավորության վրա։ 


== Բնակչություն ==
Ըստ ՀՀ 2011 թ. մարդահամարի արդյունքների` Բանդիվանի մշտական բնակչությունը կազմել է 259, առկա բնակչությունը` 260 մարդ։
Բնակիչները հայեր են, որոնց նախնիները 1829 թվականին գաղթել են Կարսի Տեկոր գյուղից։
Բանդիվանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և պտղաբուծությամբ։


== Պատմամշակութային կառույցներ ==
Բանդիվանի շրջակայքում են գտնվում «Ներքին Բանդիվան» գյուղատեղին (մ.թ.ա. 1-ին հազարամյակ) իր համանուն դամբարանադաշտով և պատմական «Թագավորական» կամուրջը։ Գյուղի տարածքում կան ամրոցներ և հնագույն բերդերի ավերակներ։ Գյուղն ունի 1909 թ.-ին կառուցված սուրբ Աստվածածին եկեղեցի։


== Տես նաև ==
Բանդիվանի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==